L 329/44 Az Európai Unió Hivatalos Lapja 2013.12.10. A BIZOTTSÁG VÉGREHAJTÁSI HATÁROZATA (2013. december 6.) a hulladékgazdálkodási tervek és a hulladékmegelőzési programok elfogadására és lényegi módosításaira vonatkozó tájékoztatások formátumának megállapításáról (az értesítés a C(2013) 8641. számú dokumentummal történt) (EGT-vonatkozású szöveg) (2013/727/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelvre (!) és különösen annak 33. cikke (2) bekezdésére, mivel: (1) —A 2008/98/EK irányelv 28. cikke értelmében a tagállamok kötelesek biztosítani, hogy illetékes hatósá- gaik egy vagy több, az érintett tagállam földrajzi érte- lemben vett teljes területét lefedő hulladékgazdálkodási tervet készítsenek. (2) — Emellett a tagállamoknak a 2008/98/EK irányelv 29. cikkének megfelelően legkésőbb 2013. december 12-ig hulladékmegelőzési programokat is kell készíte- niük. (3) — Annak érdekében, hogy a tagállamok számára egysze- rűbb legyen tájékoztatni a Bizottságot e tervek és prog- ramok elfogadásáról és lényegi módosításairól, helyénvaló rögzíteni a tájékoztatások formátumát. () HL L 312., 2008.11.22., 3. o. (4 — Az e határozatban előírt intézkedések összhangban vannak a 2008/98/EK irányelv 39. cikkével létrehozott bizottság véleményével, ELFOGADTA EZT A HATÁROZATOT: 1. cikk A tagállamok a 2008/98/EK irányelv 28. és 29. cikke szerinti hulladékgazdálkodási tervek és hulladékmegelőzési programok elfogadására és lényegi módosításaira vonatkozó tájékoztatása- ikat az e határozat I. és II. mellékletében megállapított formá- tumot követve küldik meg a Bizottságnak. 2. cikk Ennek a határozatnak a tagállamok a címzettjei. Kelt Brüsszelben, 2013. december 6-án. a Bizottság részéről Janez POTOCNIK a Bizottság tagja